*Projekts*

LATVIJAS REPUBLIKAS MINISTRU KABINETS

2021. gada \_\_\_\_.\_\_\_\_\_\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_\_.\_\_\_\_ .§)

**Grozījumi Ministru kabineta 2010. gada 13. jūlija noteikumos Nr. 634**

**“Sabiedriskā transporta pakalpojumu organizēšanas kārtība maršrutu tīklā”**

Izdoti saskaņā ar

Sabiedriskā transporta pakalpojumu likuma

6. panta pirmo un desmito daļu un 14.panta 2.1daļu

Izdarīt Ministru kabineta 2010. gada 13. jūlija noteikumos Nr. 634 “Sabiedriskā transporta pakalpojumu organizēšanas kārtība maršrutu tīklā” (Latvijas Vēstnesis, 2010, 122. nr.; 2011, 205. nr.; 2013, 252. nr.; 2014, 167. nr.; 2016, 129. nr.; 2017, 174. nr.; 2019, 79. nr.; 2021, 33.nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Sabiedriskā transporta pakalpojumu 6. panta pirmo un desmito daļu un 14.panta 2.1 daļu”.

1. Izteikt I. nodaļas 1.punktu šādā redakcijā:

“1. Noteikumi nosaka:

1.1 maršrutu tīkla izstrādāšanas, sabiedriskā transporta pakalpojumu pieprasījuma un maršrutu tīkla apjoma noteikšanas kārtību;

1.2. kārtību, kādā organizē sabiedriskā transporta pakalpojumus maršrutu tīklā;

1.3. kritēriju kvantitatīvos rādītājus un kritēriju noteikšanas metodiku to reģionālās nozīmes maršrutu (reisu) noteikšanai, kuros sabiedriskā transporta pakalpojumi tiek sniegti bez maksas”.

1. Papildināt noteikumus ar V2.nodaļu šādā redakcijā:

“V.2 Bezmaksas sabiedriskā transporta pakalpojumi reģionālās nozīmes maršrutos

76.7 Pasūtītājs ir tiesīgs noteikt, ka sabiedriskā transporta pakalpojumi reģionālās nozīmes maršrutos (reisos) tiek sniegti bez maksas, ņemot vērā šādus kritēriju kvantitatīvos rādītājus:

76.71. apdzīvotības blīvums (iedzīvotāju skaits uz kvadrātkilometru) pagastā, kurā atrodas reģionālās nozīmes maršruta (reisa) galapunkts, ir mazāks par četriem iedzīvotājiem uz vienu kvadrātkilometru. Apļveida maršrutos tiek vērtēta pietura, kura atrodas pagastā ar zemāko apdzīvotības blīvumu;

76.72. ieņēmumi no pārdotajām biļetēm un nesaņemtie ieņēmumi no pasažieriem, kuriem pienākas braukšanas maksas atvieglojumi, kurus sedz valsts saskaņā ar spēkā esošiem normatīvajiem aktiem, reģionālās nozīmes maršrutā (reisā) nepārsniedz 15%;

76.73. reisu skaits reģionālās nozīmes maršrutā (reisā) nepārsniedz 6 reisus dienā un nav pieejami citi sabiedriskā transporta pakalpojumi uz pagastu, kurā atrodas maršruta galapunkts vai apļveida maršrutos uz pagastu, kurā pietura atrodas pagastā ar zemāko apdzīvotības blīvumu;

76.74. sabiedriskā transporta pakalpojumu nodrošināšanai nepieciešamais valsts finansējuma apmērs ir vismaz 85% no kopējām reģionālās nozīmes maršruta (reisa) izmaksām.

76.8 Pasūtītājs ir tiesīgs noteikt, ka sabiedriskā transporta pakalpojumi jaunos reģionālās nozīmes maršrutos (reisos) tiek sniegti bez maksas, ņemot vērā pārvadātāja šo noteikumu 16.punktā iesniegto informāciju un pamatojumu, 34.punkta nosacījumus, un vērtējot datus par:

76.81. apdzīvotības blīvumu (iedzīvotāju skaits uz kvadrātkilometru) pagastā, kurā plānots reģionālās nozīmes maršruta (reisa) galapunkts, ir mazāks par četriem iedzīvotājiem uz vienu kvadrātkilometru. Apļveida maršrutos tiek vērtēta pietura, kura atrodas pagastā ar zemāko apdzīvotības blīvumu;

76.82. prognozētajiem ieņēmumiem no pārdotajām biļetēm un nesaņemtajiem ieņēmumiem no pasažieriem, kuriem pienākas braukšanas maksas atvieglojumi, kurus sedz valsts saskaņā ar spēkā esošiem normatīvajiem aktiem, reģionālās nozīmes maršrutā (reisā) nepārsniedz 15%;

76.83. prognozēto reisu skaitu reģionālās nozīmes maršrutā (reisā), nepārsniedzot 6 reisus dienā, un informāciju, par citu sabiedriskā transporta pakalpojumi pieejamību uz pagastu, kurā atrodas maršruta galapunkts, vai apļveida maršrutos uz pagastu, kurā pietura atrodas pagastā ar zemāko apdzīvotības blīvumu;

76.84. prognozēto sabiedriskā transporta pakalpojumu nodrošināšanai nepieciešamo valsts finansējuma apmēru, kas ir vismaz 85% no kopējām reģionālās nozīmes maršruta (reisa) izmaksām.

76.9 Autotransporta direkcija, ņemot vērā 76.7 punktā norādītos kritēriju kvantitatīvos rādītājus, līdz kalendārā gadā 1.martam izvērtē esošus reģionālās nozīmes maršrutus (reisus), kuros sabiedriskā transporta pakalpojumus sniegs bez maksas.

76.10 Ja izpildās visi 76.7 punktā norādīto kritēriju kvantitatīvie rādītāji, Autotransporta direkcija līdz kalendārā gada 1.aprīlim iesniedz Sabiedriskā transporta padomei priekšlikumus par reģionālas nozīmes maršrutiem (reisiem), kuros sabiedriskā transporta pakalpojumi tiek sniegti bez maksas.

76.11 Ja pārvadātājs ir iesnidzis 76.8punktā noteikto informāciju un prognozētos datus, Autotransporta direkcija iesniedz Sabiedriskā transporta padomei priekšlikumu par jaunu reģionālas nozīmes maršrutu (reisu), kurā sabiedriskā transporta pakalpojumu sniegs bez maksas.

76.12 Sabiedriskā transporta padome apstiprina reģionālas nozīmes maršrutus (reisus), kuros sabiedriskā transporta pakalpojumi tiek sniegti bez maksas uz diviem gadiem ar nosacījumu, ka katrus 6 mēnešus no lēmuma pieņemšanas dienas, Autotransporta direkcija lēmumu pārskata.

76.13 Ja Autotransporta direkcija konstatē, ka Sabiedriskā transporta padomes apstiprinātajos reģionālas nozīmes maršrutos (reisos), kuros sabiedriskā transporta pakalpojumi pasažieriem tiek sniegti bez maksas, neizpildās visi 76.7 punktā noteiktie kritēriju kvantitatīvie rādītāji vai 76.8punktā noteiktie prognozētie dati, tā iesniedz Sabiedriskā transporta padomei priekšlikumu par lēmuma atcelšanu par konkrētiem reģionālas nozīmes maršrutiem (reisiem), kuros sabiedriskā transporta pakalpojumi tiek sniegti bez maksas.

76.14 Autotransporta direkcija, datus par ieņēmumiem no pārdotajām biļetēm un nesaņemtajiem ieņēmumiem no pasažieriem, kuriem pienākas braukšanas maksas atvieglojumi, vērtē ņemot vērā pārvadātāju iesniegtos un Autotransporta direkcijai pieejamos statistikas datus attiecīgajā kalendārajā gadā.

76.15 Autotransporta direkcija rēķina reģionālās nozīmes maršruta (reisa) ieņēmumus, pieņemot, ka pasažieri, kuriem pienākas braukšanas maksas atvieglojumi, kurus sedz valsts saskaņā ar spēkā esošiem normatīvajiem aktiem, maksājuši pilnu biļetes cenu.

76.16 Autotransporta direkcija datus par iedzīvotāju skaitu pagastā iegūst no Pilsonības un migrācijas lietu pārvaldes publicētās iedzīvotāju reģistra statistikas attiecīgajā kalendārajā gadā.

76.17 Autotransporta direkcija datus par pagasta platību iegūst no Valsts Zemes dienesta publicētās informācijas par administratīvo teritoriju robežām.

76.18 Autotransporta direkcija informāciju par reģionālas nozīmes maršrutiem (reisiem), kuros sabiedriskā transporta pakalpojumi pasažieriem tiek sniegti bez maksas publicē Autotransporta direkcijas tīmekļvietnē (www.atd.lv)”.

1. Papildināt noteikumus ar 92. un 93.punktu šādā redakcijā:

“92. Autotransporta direkcija sākotnējos reģionālās nozīmes maršrutus (reisus), kuros sabiedriskā transporta pakalpojumi tiek sniegti bez maksas, apstiprina līdz 2021.gada 1.septembrim.

93. Autotransporta direkcija, reģionālās nozīmes maršrutu tīkla maršrutu (reisu) 76.72. apakšpunktā minētā kritērija kvantitatīvā rādītāja noteikšanai, neņem vērā datus par 2020. un 2021.gadu”.

Ministru prezidents A. K. Kariņš

Satiksmes ministrs T. Linkaits